বাবলি
বাবলি ২০২৪ সালের একটি বাংলা ভাষার ভারতীয় প্রণয়ধর্মী নাট্য চলচ্চিত্র। বুদ্ধদেব গুহর একই নামের উপন্যাস অবলম্বনে চলচ্চিত্রটি পরিচালনা করেছেন রাজ চক্রবর্তী। সিকাবা হাউস ও রাজ চক্রবর্তী এন্টারটেইনমেন্টের ব্যানারে প্রযোজনা করেছেন শুভশ্রী গাঙ্গুলী। প্রধান চরিত্রে অভিনয় করেছেন আবীর চট্টোপাধ্যায় ও শুভশ্রী গঙ্গোপধ্যায়। চলচ্চিত্রটি ২০২৪ সালের ১৫ই আগস্ট ভারতের স্বাধীনতা দিবসে প্রেক্ষাগৃহে মুক্তি পাবে। এর সঙ্গীত আয়োজন করেছেন ইন্দ্রদীপ দাশগুপ্ত। মানস গাঙ্গুলীর চিত্রগ্রহণে সম্পাদনা করেছেন সংলাপ ভৌমিক। ২০২৪ সালের জানুয়ারিতে চলচ্চিত্রের চিত্রগ্রহণ শুরু হয়। এর মাধ্যমে আবীর- শুভশ্রী প্রথমবারের মতো জুটি বাঁধে। দ্বিতীয় সন্তান ইয়ালিনির জন্মের পর এটাই শুভশ্রীর প্রথম কাজ। কানামাছি (২০১৩) ছবিটির পর প্রায় ১০ বছর পর রাজ চক্রবর্তীর সঙ্গে আবারও কাজ করেন আবীর চট্টোপাধ্যায়।